b"\n_START_ARTICLE_\nTuomo Melasuo\n_START_PARAGRAPH_\nTuomo Melasuo (s. 9. syyskuuta 1948 Turku) on suomalainen Algerian, Pohjois-Afrikan ja l\xc3\xa4ntisen V\xc3\xa4limeren alueen tutkija. Ennen el\xc3\xa4k\xc3\xb6itymist\xc3\xa4\xc3\xa4n h\xc3\xa4n toimi TAPRI:n tutkimusjohtajana sek\xc3\xa4 rauhan- ja konfliktintutkimuksen professorina Tampereen yliopistossa. H\xc3\xa4n on my\xc3\xb6s poliittisen historian dosentti Turun yliopistossa.\n_START_SECTION_\nEl\xc3\xa4m\xc3\xa4nvaiheet\n_START_PARAGRAPH_\nTuomo Melasuo vietti lapsuutensa ja nuoruutensa Paimiossa, Paimion parantolan kupeessa, ja opiskeli Turun yliopistossa poliittista historiaa ja valtiotieteit\xc3\xa4. Nuorena Tuomo Melasuo harrasti sarjakuvia ja jazz-musiikkia, ja n\xc3\xa4m\xc3\xa4 harrastukset yhdess\xc3\xa4 johdattelivat h\xc3\xa4net my\xc3\xb6s ranskankielisen maailman pariin.\n_START_SECTION_\nKunnianosoituksia\n_START_PARAGRAPH_\nTuomo Melasuolle my\xc3\xb6nnettiin 2002 Chevalier de l'ordre des Palmes Acad\xc3\xa9miques -arvonimi, joka on merkitt\xc3\xa4v\xc3\xa4 Ranskan valtion my\xc3\xb6nt\xc3\xa4m\xc3\xa4 kunnianosoitus Ranskaa ja ranskalaista kulttuuria tunnetuksi tekeville henkil\xc3\xb6ille._NEWLINE_Vuonna 2008 Melasuolle tehtiin 60 ik\xc3\xa4vuoden kunniaksi juhlakirja Building Peace by Intercultural Dialogue, jossa h\xc3\xa4nen tutkimuksenkohteitaan ja uraansa k\xc3\xa4siteltiin monelta kannalta."